CELEX: C2006/326/53
Language: et
Date: 2006-12-30 00:00:00
Title: Kohtuasi C-415/06: Eelotsusetaotlus, mille esitas Bundesfinanzhof (Saksamaa) 11. oktoobril 2006 — Stahlwerk Ergste Westig GmbH versus Finanzamt Düsseldorf-Mettmann

30.12.2006   
            
            
               ET
            
            
               Euroopa Liidu Teataja
            
            
               C 326/26
            
         Eelotsusetaotlus, mille esitas Bundesfinanzhof (Saksamaa) 11. oktoobril 2006 — Stahlwerk Ergste Westig GmbH versus Finanzamt Düsseldorf-Mettmann
   (Kohtuasi C-415/06)
   (2006/C 326/53)
   Kohtumenetluse keel: saksa
   Eelotsusetaotluse esitanud kohus
   Bundesfinanzhof
   Põhikohtuasja pooled
   
      Hageja: Stahlwerk Ergste Westig GmbH
   
      Kostja: Finanzamt Düsseldorf-Mettmann
   Eelotsuse küsimused
   
               1.
            
            
               Kas Euroopa Ühenduse asutamislepingu artiklitega 56 ja 58 on kooskõlas see, kui Saksa ettevõtja, kes saab tulu ettevõtlusest, ei saa kasumi arvutamisel maha arvata kolmandas riigis (siin: Ameerika Ühendriigid) asuvast püsivast tegevuskohast saadud kahjumit, kuna kohaldatava topeltmaksustamise vältimise lepingu kohaselt ei ole vastavast püsivast tegevuskohast saadav tulu Saksamaal maksustav?
            
         
               2.
            
            
               Kas lepingu eeltoodud sisuga säte on, arvestades Euroopa Ühenduse asutamislepingu artikli 57 lõike 1 esimeses lauses sätestatud reservatsiooni, ühenduse õigusega kooskõlas siis, kui topeltmaksustamise vältimise lepingu asjaomased sätted kehtisid juba 31. detsembril 1993, samas kui neist tulenev kahjumi arvestamise keeld oli kuni 1998. aastani Saksa siseriikliku õigusega tühistatud?